Εκθεση

για τις οικονομικές καταστάσεις του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος που έκλεισε στις 31 Δεκεμβρίου 2000 συνοδευόμενη από τις απαντήσεις του Κέντρου

(2001/C 372/08)

ΠΕΡΙΕΧΟΜΕΝΑ

>ΘΕΣΗ ΠΙΝΑΚΑ>

ΓΝΩΜΗ ΤΟΥ ΣΥΝΕΔΡΙΟΥ

1. Η παρούσα έκθεση απευθύνεται στο διοικητικό συμβούλιο του Ευρωπαϊκού Κέντρου Παρακολούθησης Ναρκωτικών και Τοξικομανίας σύμφωνα με το άρθρο 11 παράγραφος 11 του κανονισμού (ΕΟΚ) αριθ. 302/93 του Συμβουλίου(1).

2. Το Συνέδριο εξέτασε τις οικονομικές καταστάσεις του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος που έκλεισε στις 31 Δεκεμβρίου 2000. Σύμφωνα με το άρθρο 11 παράγραφος 8 του κανονισμού (ΕΟΚ) αριθ. 302/93 του Συμβουλίου, ο προϋπολογισμός εκτελέστηκε υπό την ευθύνη του εκτελεστικού διευθυντή. Στο πλαίσιο αυτής της αρμοδιότητας εμπίπτει η κατάρτιση και η υποβολή των οικονομικών καταστάσεων(2) σύμφωνα με τις εσωτερικές δημοσιονομικές διατάξεις, όπως προβλέπει το άρθρο 11 παράγραφος 12 του κανονισμού (ΕΟΚ) αριθ. 302/93 του Συμβουλίου, όπως τροποποιήθηκε από το άρθρο 1 του κανονισμού (ΕΚ) αριθ. 3294/94 του Συμβουλίου(3). Το Ελεγκτικό Συνέδριο οφείλει να προβαίνει στην εξέταση αυτών των λογαριασμών σύμφωνα με το άρθρο 248 της συνθήκης για την ίδρυση της Ευρωπαϊκής Κοινότητας.

3. Το Συνέδριο διενήργησε τον έλεγχό του σύμφωνα με τις μεθόδους και τα πρότυπα ελέγχου που εφαρμόζει. Αυτά αποτελούν προσαρμογή των γενικώς παραδεκτών διεθνών ελεγκτικών προτύπων κατά τρόπο που να αντικατοπτρίζουν τον ειδικό χαρακτήρα του κοινοτικού πλαισίου. Το Συνέδριο εξέτασε τα λογιστικά έγγραφα και εφάρμοσε τις ελεγκτικές διαδικασίες που κρίθηκαν αναγκαίες στο πλαίσιο αυτό. Με τον έλεγχο αυτό το Συνέδριο συγκέντρωσε επαρκή στοιχεία προκειμένου να τεκμηριώσει τη γνώμη που διατυπώνεται κατωτέρω.

4. Η εξέταση αυτή έδωσε στο Συνέδριο τη δυνατότητα να αποκομίσει την εύλογη βεβαιότητα ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2000 είναι αξιόπιστοι και ότι οι υποκείμενες πράξεις είναι, στο σύνολό τους, νόμιμες και κανονικές.

ΚΥΡΙΟΤΕΡΕΣ ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΚΕΝΤΡΟΥ ΠΑΡΑΚΟΛΟΥΘΗΣΗΣ ΝΑΡΚΩΤΙΚΩΝ ΚΑΙ ΤΟΞΙΚΟΜΑΝΙΑΣ (ΛΙΣΑΒΟΝΑ) ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΕΚΛΕΙΣΕ ΣΤΙΣ 31 ΔΕΚΕΜΒΡΙΟΥ 2000

Εκτέλεση του προϋπολογισμού και λογαριασμοί του προϋπολογισμού

5. Η εκτέλεση των πιστώσεων για το οικονομικό έτος 2000 και των πιστώσεων που μεταφέρθηκαν από το προηγούμενο οικονομικό έτος παρουσιάζεται στον πίνακα 1(4).

6. Οι οριστικές πιστώσεις του οικονομικού έτους ανήλθαν σε 8,3 εκατομμύρια ευρώ, από τις οποίες αναλήφθηκαν 8,0 εκατομμύρια ευρώ (97 %).

7. Η σημαντική υποαπορρόφηση των πιστώσεων πληρωμών του τίτλου ΙΙΙ (χαμηλότερη από 50 %), αφορά την εκτέλεση των συμβάσεων που συνήφθησαν με τα κομβικά σημεία, δηλαδή τα εθνικά κέντρα που συνεργάζονται με το Κέντρο, η διάρκεια εκτέλεσης των οποίων εκτείνεται πέραν από το έτος σύναψης της σύμβασης. Η ανάλυση των πληρωμών του τίτλου ΙΙΙ, δείχνει ότι το 44 % των πληρωμών πραγματοποιήθηκε κατά τη διάρκεια του τελευταίου τριμήνου. Η υπογραφή των συμβάσεων στην αρχή του οικονομικού έτους θα επέτρεπε ορθολογικότερη διαχείριση των πόρων.

8. Οι πιστώσεις που μεταφέρθηκαν στο 2001 ανέρχονται σε 2,2 εκατομμύρια ευρώ (27 % των αναλήψεων υποχρεώσεων) και αφορούν ουσιαστικά τις επιχειρησιακές πιστώσεις που μεταφέρθηκαν, ύψους 1,6 εκατομμυρίων ευρώ (54 % των αναλήψεων υποχρεώσεων). Από το σύνολο των πιστώσεων που μεταφέρθηκαν από το 1999, ποσό 0,2 εκατομμυρίων ευρώ ή περίπου το 9 % ακυρώθηκε στο τέλος του 2000.

9. Το σύστημα λογιστικής του προϋπολογισμού SI2 δεν διαθέτει ακόμη τη δυνατότητα καταγραφής των ποσών που απομένουν προς είσπραξη, και συνεπώς πpέπει να συμπληρωθεί.

Οικονομικές καταστάσεις και λογιστική

Λογιστική

10. Στους πίνακες 2 και 3 παρουσιάζονται αντίστοιχα ο λογαριασμός διαχείρισης για το οικονομικό έτος 2000 και ο ισολογισμός στις 31 Δεκεμβρίου 2000.

Συστήματα λογιστικής

11. Το Κέντρο δεν διαθέτει κανένα μέσο που να του επιτρέπει να γνωρίζει το πραγματικό συνολικό κόστος των ενεργειών που αναλαμβάνει. Ωστόσο, ένα τέτοιο μέσο θεωρείται απαραίτητο για τη βελτίωση της διαχείρισης.

Λογιστική διαχείριση των ακινητοποιήσεων και βιβλία απογραφής

12. Τα περιουσιακά στοιχεία εγγράφονται στον ισολογισμό με την τιμή κτήσης τους και η απαξίωσή τους δεν λαμβάνεται υπόψη. Από το Δεκέμβριο 2000, έχει θεσπιστεί κανονισμός της Επιτροπής(5) στον οποίο καθορίζονται οι λογιστικές διατάξεις που αφορούν τις ενσώματες και ασώματες ακινητοποιήσεις. Το Κέντρο πρέπει να ενσωματώσει αυτές τις διατάξεις στην εσωτερική του κανονιστική ρύθμιση προκειμένου, μεταξύ άλλων, να αποφύγει τα προβλήματα εκτίμησης της αξίας των απογράψιμων περιουσιακών στοιχείων.

13. Δυνάμει του δημοσιονομικού κανονισμού του (άρθρο 52) το Κέντρο οφείλει να τηρεί βιβλία διαρκούς απογραφής όλων των κινητών και ακίνητων περιουσιακών του στοιχείων. Κατά τη διάρκεια του έτους 2000, μετά από εσωτερική αναδιοργάνωση, δεν πραγματοποιήθηκε η κατανομή των αρμοδιοτήτων που σχετίζονται με την τήρηση των βιβλίων απογραφής, και επομένως αυτά δεν τηρήθηκαν.

Παρακολούθηση προγενέστερων παρατηρήσεων του Συνεδρίου

14. Στην έκθεση σχετικά με το οικονομικό έτος 1999(6), διαπιστώθηκε ότι η συγχρηματοδότηση από τα κράτη μέλη των πάγιων καθηκόντων που εκτελούνται από τα κομβικά σημεία είχε βεβαιωθεί με δηλώσεις που εκδόθηκαν από τα ίδια, το βάσιμο των οποίων δεν είναι σε θέση να εξακριβώσει το Κέντρο. Σχετικά με το ζήτημα αυτό δεν έχει πραγματοποιηθεί καμία πρόοδος.

15. Αναφορικά με τον ΦΠΑ, σε αντίθεση με τους άλλους αποκεντρωμένους οργανισμούς, το Κέντρο δεν έχει ακόμη συμμορφώσει το δημοσιονομικό του κανονισμό με τις διατάξεις του γενικού δημοσιονομικού κανονισμού.

Διαχείριση των ανθρώπινων πόρων

Πολιτική σε θέματα προσωπικού

16. Το προσωπικό του Κέντρου υπόκειται στους κανόνες που ισχύουν για τους υπαλλήλους και το λοιπό προσωπικό των ΕΚ. Σύμφωνα με το άρθρο 15 παράγραφος 3 του κανονισμού (ΕΟΚ) αριθ. 302/93, της 8ης Φεβρουαρίου 1993, το διοικητικό συμβούλιο θεσπίζει, σε συμφωνία με την Επιτροπή, τις λεπτομέρειες εφαρμογής. Έως το 2000, η διαχείριση του προσωπικού βασίζονταν στις γενικές εκτελεστικές διατάξεις της Επιτροπής, ή, όσον αφορά ορισμένους τομείς, σε ειδικές διατάξεις. Μετά από γενική αξιολόγηση, το Κέντρο εκπόνησε σχέδιο εσωτερικής μεταρρύθμισης. Στο πλαίσιο αυτό εκπονήθηκε το 2000 έγγραφο γενικού περιεχομένου σχετικά με την πολιτική όσον αφορά το προσωπικό.

Διαδικασίες πρόσληψης και κατάταξης

17. Το 1995 εγκρίθηκε από το διοικητικό συμβούλιο έγγραφο στο οποίο διατυπώνονταν σε γενικές γραμμές οι διαδικασίες πρόσληψης. Για τους έκτακτους υπαλλήλους του, το Κέντρο εφαρμόζει, γενικά, εξωτερική διαδικασία πρόσληψης με ευρείας κλίμακας διάδοση και δημοσίευση "προκηρύξεων διαγωνισμών" στους άλλους οργανισμούς, τα θεσμικά όργανα, την Επίσημη Εφημερίδα καθώς και στην ιστοθέση του.

Αξιολόγηση της απόδοσης του προσωπικού

18. Μόλις το 2000 το Κέντρο εφάρμοσε γενική διαδικασία βαθμολόγησης μολονότι, σύμφωνα με το άρθρο 43 του κανονισμού υπηρεσιακής κατάστασης, η ικανότητα, η απόδοση και η συμπεριφορά στην υπηρεσία κάθε υπαλλήλου, πρέπει να αποτελούν αντικείμενο περιοδικής έκθεσης που συντάσσεται τουλάχιστον ανά διετία.

Περιγραφή καθηκόντων

19. Όπως προβλέπεται στο άρθρο 44 του δημοσιονομικού κανονισμού του Κέντρου(7), καταρτίστηκε πίνακας των θέσεων εργασίας που περιλαμβάνει περιγραφή καθηκόντων για κάθε θέση. Ο πίνακας αυτός θα ενημερωθεί το 2001 στο πλαίσιο της εσωτερικής μεταρρύθμισης του Κέντρου.

20. Η περιγραφή αυτή πρέπει να είναι εύκολα προσβάσιμη από τους υπαλλήλους και να εσωκλείεται στους προσωπικούς τους φακέλους. Από τους δώδεκα φακέλους του προσωπικού που εξετάστηκαν, κανένας δεν περιείχε περιγραφή των καθηκόντων.

Τήρηση των φακέλων του προσωπικού

21. Η εξέταση δώδεκα φακέλων επέτρεψε να διαπιστωθεί ότι, σε ορισμένες περιπτώσεις, οι φάκελοι δεν ήταν πλήρεις και ότι το δελτίο σταδιοδρομίας δεν ενημερωνόταν τακτικά. Όλοι οι φάκελοι πρέπει να επανεξεταστούν για να εξασφαλιστεί ότι έχουν εισαχθεί όλα τα ουσιώδη στοιχεία.

Εξέλιξη του προσωπικού και των δραστηριοτήτων του Κέντρου

22. Το προσωπικό του Κέντρου αποτελείται από υπαλλήλους προβλεπόμενους στον κανονισμό υπηρεσιακής κατάστασης, οι οποίοι έχουν καθεστώς μόνιμου ή έκτακτου υπαλλήλου. Η αρμόδια για τον προϋπολογισμό αρχή καθορίζει κάθε έτος, ταυτόχρονα με τη κατάρτιση του προϋπολογισμού, τον αριθμό των θέσεων που πρόκειται να καλυφθούν από τους υπαλλήλους αυτούς. Επιπλέον, βάσει του προϋπολογισμού μπορούν να διατεθούν πιστώσεις για την πρόσληψη επικουρικών υπαλλήλων, η διάρκεια απασχόλησης των οποίων δεν υπερβαίνει το ένα έτος, τοπικών υπαλλήλων και αποσπασμένων εθνικών εμπειρογνωμόνων.

23. Στον πίνακα 4 εμφαίνεται η εξέλιξη του αριθμού των υπαλλήλων του Κέντρου, καθώς και η εσωτερική κατανομή τους. Η αύξηση του προσωπικού εμφανίζει τάσεις σταθεροποίησης κατά τη διάρκεια των τελευταίων ετών. Το συνολικό προσωπικό του Κέντρου (μόνιμοι, έκτακτοι και λοιποί υπάλληλοι) υπερβαίνει σταθερά τον αριθμό του προσωπικού που προβλέπεται στον αντίστοιχο πίνακα προσωπικού του προϋπολογισμού.

24. Από τον πίνακα 5, στον οποίο αναλύεται η εξέλιξη των προσλήψεων με βάση το είδος της διαδικασίας επιλογής, προκύπτει ότι το 57 % των εν λόγω προσλήψεων πραγματοποιήθηκε ε διαδικασία εξωτερικού διαγωνισμού, όπως προβλέπει ο κανονισμός υπηρεσιακής κατάστασης. Κατά μέσο όρο οι δαπάνες πρόσληψης ανήλθαν περίπου σε 2780 ευρώ ανά προσληφθέντα υπάλληλο.

25. Οι αποχωρήσεις υπαλλήλων έχουν ως αποτέλεσμα ένα ποσοστό κίνησης σε επίπεδο προσωπικού (όνιμοι υπάλληλοι, έκτακτοι υπάλληλοι, επικουρικοί υπάλληλοι και τοπικοί υπάλληλοι) που ανέρχεται σε 7 % κατά μέσο όρο ετησίως. Το ποσοστό αυτό οφείλεται ουσιαστικά στη λήξη των συμβάσεών τους.

26. Για τους σκοπούς του ελέγχου οι υπάλληλοι έχουν καταταγεί σε δύο κατηγορίες:

- στους υπαλλήλους οι οποίοι είναι επιφορτισμένοι με δραστηριότητες υποστήριξης (υπάλληλοι υποστήριξης), δηλαδή δραστηριότητες οι οποίες εξασφαλίζουν τη συνέχεια της λειτουργίας του Κέντρου (για παράδειγμα, υπηρεσίες διοίκησης, λογιστικής, γραμματείας, κ.λπ.),

- και στους λοιπούς επιχειρησιακούς υπαλλήλους οι οποίοι συμβάλλουν άμεσα στην επίτευξη των στόχων του Κέντρου.

27. Κατά μέσο όρο, το 83 % των υπαλλήλων της κατηγορίας Α, ήτοι το 35 % του συνόλου του προσωπικού, θεωρούνται ως επιχειρησιακοί υπάλληλοι. Οι υπόλοιποι υπάλληλοι θεωρούνται ως υπάλληλοι υποστήριξης.

28. Ο πίνακας 6 περιγράφει την εξέλιξη των εξόδων που συνδέονται με το προσωπικό, καθώς και τις δαπάνες λειτουργίας. Η εξέλιξη των δαπανών που αφορούσαν τη μισθοδοσία ήταν σαφώς ταχύτερη από εκείνη που αφορούσε το προσωπικό. Η διαφορά αυτή οφείλεται στη μετάβαση από το καθεστώς του επικουρικού στο καθεστώς του έκτακτου υπαλλήλου.

29. Στο πλαίσιο των λοιπών δαπανών που συνδέονται με το προσωπικό, η ανάλυση επικεντρώθηκε στις δαπάνες για την επαγγελματική κατάρτιση και στις δαπάνες λειτουργίας και ειδικότερα στον τομέα της πληροφορικής. Οι δαπάνες για την επαγγελματική κατάρτιση αυξήθηκαν ταχύτερα από ό,τι ο αριθμός του προσωπικού. Οι δαπάνες λειτουργίας, μεταξύ των οποίων εκείνες για την πληροφορική, σημείωσαν ελαφρά αύξηση και με αισθητά χαμηλότερο ρυθμό από ό,τι το προσωπικό από τότε που πραγματοποιήθηκαν οι αρχικές επενδύσεις.

30. Προκειμένου να γίνει κατανοητός ο συσχετισμός μεταξύ, αφενός, των δραστηριοτήτων του Κέντρου και, αφετέρου, της εξέλιξης του αριθμού των υπαλλήλων και των συναφών δαπανών, πραγματοποιήθηκε σύγκριση μεταξύ της εξέλιξης του αριθμού των υπαλλήλων και εκείνης των ποσών των επιχειρησιακών πιστώσεων (τίτλος ΙΙΙ) οι οποίες χρησιμοποιήθηκαν πραγματικά (ετήσιες πιστώσεις και πιστώσεις που έχουν μεταφερθεί) κατά τη διάρκεια του έτους. Από την εν λόγω σύγκριση προκύπτει ότι το προσωπικό του Κέντρου και οι συναφείς δαπάνες αυξάνονται ταχύτερα από ό,τι ο όγκος των δραστηριοτήτων του. Το φαινόμενο αυτό ενισχύεται από το γεγονός ότι οι δαπάνες υποστήριξης (τίτλοι Ι και ΙΙ) αυξάνονται κατά μέσο όρο ταχύτερα σε σύγκριση με τις επιχειρησιακές δαπάνες (τίτλος ΙΙΙ). Η κατάσταση αυτή πρέπει να ωθήσει το Κέντρο στην αναζήτηση μέσων προκειμένου να βελτιωθεί η παραγωγικότητα του ανθρώπινου δυναμικού του και των υλικών πόρων του.

31. Στο πλαίσιο των ανωτέρω διαπιστώσεων πρέπει να ληφθεί επιεικώς υπόψη το γεγονός ότι το Κέντρο δεν έχει ακόμη αποκτήσει τον κανονικό ρυθμό λειτουργίας του και ότι, με δεδομένο το μέγεθός του, δεν μπορεί να επωφεληθεί από σηαντικές οικονομίες κλίμακας για την υλική και διοικητική υποδομή του. Στο πλαίσιο αυτό, η τελευταία τάση που παρουσιάζει η σχέση μεταξύ του ρυθμού αύξησης του προσωπικού του και του όγκου των δαπανών του είναι ικανοποιητική.

Συμπέρασμα

32. Παρά το γεγονός ότι, από τότε που άρχισε να λειτουργεί, το Κέντρο δεν μπόρεσε να προσλάβει το προσωπικό που προβλεπόταν από τον προϋπολογισμό του στο πλαίσιο του πίνακα προσωπικού, κατάφερε ωστόσο να συμπληρώσει, και άλιστα να υπερκαλύψει, τις ελλείψεις του ε την πρόσληψη επικουρικών υπαλλήλων, και ιδίως τοπικών υπαλλήλων.

33. Για την πρόσληψη των υπαλλήλων του, το Κέντρο εμφανίζει την τάση να χρησιμοποιεί ολοένα και περισσότερο ένα πρότυπο προσλήψεων με εξωτερική διαδικασία, συγκρίσιμο με εκείνο που εφαρμόζουν τα θεσμικά όργανα. Έχοντας υπόψη την αναμενόμενη ανάπτυξη των δραστηριοτήτων του και, κατ' επέκταση, του προσωπικού του, θα ήταν ίσως ευκταίο, όσον αφορά τις θέσεις που έχουν διοικητικό χαρακτήρα, να συνεργαστεί με τα θεσμικά όργανα και τους λοιπούς αποκεντρωμένους οργανισμούς προκειμένου οι προσλήψεις του να πραγματοποιούνται στην ευρύτερη δυνατή βάση.

34. Το Κέντρο πρέπει να παρακολουθεί πιο προσεκτικά την εξέλιξη του αριθμού των υπαλλήλων του και των σχετικών δαπανών και να συνεχίσει τις προσπάθειές του για τη βελτίωση της παραγωγικότητας τόσο του ανθρωπινού δυναμικού του όσο και των υλικών πόρων του. Γενικότερα, πρέπει να βελτιώσει το σύστημα διαχείρισης και πληροφόρησης αναφορικά με το προσωπικό.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 10ης Οκτωβρίου 2001.

Για το Ελεγκτικό Συνέδριο

Jan O. Karlsson

Πρόεδρος

(1) ΕΕ L 36 της 12.2.1993, σ. 6.

(2) Κατ' εφαρμογή του άρθρου 11 παράγραφος 10 του κανονισμού (ΕΟΚ) αριθ. 302/93 του Συμβουλίου, οι λογαριασμοί για το σύνολο των εσόδων και των δαπανών του Κέντρου για το οικονομικό έτος 2000 καταρτίστηκαν στις 30 Μαρτίου 2001 και κατόπιν διαβιβάστηκαν στο διοικητικό συμβούλιο του Κέντρου, την Επιτροπή και το Ελεγκτικό Συνέδριο. Το Συνέδριο παρέλαβε τους εν λόγω λογαριασμούς στις 9 Απριλίου 2001. Στους πίνακες που επισυνάπτονται στην παρούσα έκθεση παρουσιάζονται συνοπτικά αυτές οι οικονομικές καταστάσεις.

(3) ΕΕ L 341 της 30.12.1994, σ. 7.

(4) Όλοι οι πίνακες της παρούσας έκθεσης έχουν υπολογιστεί με βάση τα κατά το δυνατόν ακριβέστερα ποσά των στοιχείων που χρησιμοποιήθηκαν. Όσον αφορά την παρουσίαση των αριθμητικών στοιχείων, τα στρογγυλοποιημένα ποσά ενδέχεται να δημιουργήσουν την εντύπωση εσφαλμένου υπολογισμού. Το σύμβολο της παύλας υποδηλώνει την έλλειψη ποσού, ή μηδενικό ποσό, ενώ η ένδειξη 0,0 υποδηλώνει αξία κατώτερη του στρογγυλοποιημένου ανώτατου ορίου.

(5) Κανονισμός (ΕΚ) αριθ. 2909/2000 της Επιτροπής της 29ης Δεκεμβρίου 2000 (ΕΕ L 336 της 30.12.2000, σ. 75).

(6) ΕΕ C 373 της 27.12.2000 (σημείο 18).

(7) Κανονισμός που ενέκρινε το διοικητικό συμβούλιο του Κέντρου στις 29 Ιουνίου 1995.

ΠΙΝΑΚΕΣ 1 ΕΩΣ 6

Πίνακας 1

Εκτέλεση του προϋπολογισμού

>ΘΕΣΗ ΠΙΝΑΚΑ>

Πίνακας 2

Λογαριασμός διαχείρισης των οικονομικών ετών 2000 και 1999

>ΘΕΣΗ ΠΙΝΑΚΑ>

Πηγή:Πίνακας που συντάχθηκε από το Ελεγκτικό Συνέδριο βάσει δεδομένων που καταρτίστηκαν από το Κέντρο.

Πίνακας 3

Ισολογισμός στις 31 Δεκεμβρίου 2000 και στις 31 Δεκεμβρίου 1999

Πηγή:Πίνακας που συντάχθηκε από το Ελεγκτικό Συνέδριο βάσει δεδομένων που καταρτίστηκαν από το Κέντρο.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Πίνακας 4

Εξέλιξη του προσωπικού

>ΘΕΣΗ ΠΙΝΑΚΑ>

ΕπΥ: Επικουρικοί υπάλληλοι.

ΤΥ: Τοπικοί υπάλληλοι.

ΜΥ: Μόνιμοι υπάλληλοι.

ΕΥ: Έκτακτοι υπάλληλοι.

ΑΕΕ: Αποσπασμένοι εθνικοί εμπειρογνώμονες.

Πίνακας 5

Ανάλυση τησ αυξομείωσησ του προσωπικού

>ΘΕΣΗ ΠΙΝΑΚΑ>

Πίνακας 6

Εξέλιξη του προσωπικού και των συναφών δαπανών

>ΘΕΣΗ ΠΙΝΑΚΑ>

Απαντησεις του kentpoy

1 έως 4. Το ΕΚΠΝΤ εκφράζει την ικανοποίησή του για τη διαπίστωση του Ελεγκτικού Συνεδρίου ότι οι δημοσιονομικές καταστάσεις για το οικονομικό έτος που έκλεισε στις 31 Δεκεμβρίου 2000 είναι αξιόπιστες και ότι οι υποκείμενες πράξεις είναι, στο σύνολό τους, νόμιμες και κανονικές.

7. Το ΕΚΠΝΤ επιδιώκει να συμπίπτει κατά το δυνατό η διάρκεια των συμβάσεων Reitox με το ημερολογιακό έτος, ούτως ώστε να τηρεί πιο αυστηρά την αρχή του ενιαυσίου, λαμβάνοντας παράλληλα υπόψη τους ημερολογιακούς περιορισμούς για την έγκριση του ετήσιου προϋπολογισμού και του ετήσιου προγράμματος εργασίας καθώς και τις διαδικασίες που ακολουθούνται σε εθνικό επίπεδο για τη διασφάλιση της συγχρηματοδότησης των εστιακών σημείων.

9. Το ειδικό σύστημα παρακολούθησης των εσόδων βρίσκεται σε στάδιο ανάπτυξης στο πλαίσιο της Επιτροπής και αναμένεται να εγκατασταθεί σε όλους τους αποκεντρωμένους οργανισμούς σε σύντομο χρονικό διάστημα.

Η έκδοση ενταλμάτων εισπράξεως καταγράφονται ηλεκτρονικά στο SI2 και τα ποσά που απομένουν προς είσπραξη καταλογίζονται στους λογαριασμούς τάξεως της γενικής λογιστικής (Cubic) για την παρακολούθηση των εισπραχθέντων εσόδων και των εσόδων που απομένουν προς είσπραξη.

11. Το ΕΚΠΝΤ κατανοεί πλήρως ότι το εν λόγω μέσο έχει καταστεί απαραίτητο στοιχείο για τη βελτίωση της αναλυτικής διαχείρισης του οργανισμού. Προς αυτή την κατεύθυνση, το ΕΚΠΝΤ προέβη, για το οικονομικό έτος 2001, στην κωδικοποίηση των σχεδίων στο SI2 η οποία επιτρέπει τον καθορισμό του πραγματικού κόστους κάθε ενέργειας στο πλαίσιο της νέας προσέγγισης του προϋπολογισμού βάσει δραστηριοτήτων.

12. Το ΕΚΠΝΤ λαμβάνει υπόψη την παρατήρηση του Ελεγκτικού Συνεδρίου και είναι πρόθυμο να ενσωματώσει και να υιοθετήσει στις εσωτερικές του ρυθμίσεις τις λογιστικές διατάξεις του νέου κανονισμού της Επιτροπής σχετικά με την τήρηση βιβλίων απογραφής.

13. Το ΕΚΠΝΤ έλαβε την απόφαση να εγκαταστήσει το 2000 το λογισμικό διαχείρισης των βιβλίων απογραφής ELS το οποίο θα αντικαταστήσει το προηγούμενο σύστημα RAI. Λόγω των προθεσμιών παράδοσης και τοποθέτησης από τον προμηθευτή, το σύστημα ELS δεν μπόρεσε να τεθεί σε λειτουργία κατά τη διάρκεια του οικονομικού έτους 2000. Το Κέντρο καταχώρισε και αντιπαρέβαλε στο παλαιό σύστημα RAI, στο τέλος του οικονομικού έτους, όλα τα περιουσιακά στοιχεία που αποκτήθηκαν κατά τη διάρκεια του 2000.

14. Τη βεβαίωση της συγχρηματοδότησης από το κράτος μέλος (παράρτημα 2 της σύμβασης Reitox) έχει υπογράψει εξουσιοδοτημένος εκπρόσωπός του. Στις περισσότερες περιπτώσεις, πρόκειται για εκπρόσωπο του κράτους μέλους στο διοικητικό συμβούλιο του ΕΚΠΝΤ.

15. Σε γενικές γραμμές, το ΕΚΠΝΤ συμμερίζεται την ανησυχία του Συνεδρίου σχετικά με τη μεταφορά των αρχών του δημοσιονομικού κανονισμού του γενικού προϋπολογισμού της Ευρωπαϊκής Ένωσης στο δημοσιονομικό κανονισμό του, συμπεριλαμβανομένων των πρόσφατων τροποποιήσεων σε ό,τι αφορά τη λογιστική καταγραφή του ΦΠΑ.

Ωστόσο, δεδομένων των περιορισμών που επιβάλλονται από τις διαδικασίες επιστροφής του ΦΠΑ από τις εφοριακές αρχές της χώρας στην οποία έχει την έδρα του, μελετά τα πλεονεκτήματα και τα μειονεκτήματα που προκύπτουν από την εν λόγω μεταφορά προτού να λάβει την τελική του θέση.

16 και 17. Το ΕΚΠΝΤ επιβεβαιώνει τις διαπιστώσεις του Συνεδρίου.

18. Όλοι οι υπάλληλοι που προσλαμβάνονται από το ΕΚΠΝΤ αποτελούν αντικείμενο συστηματικής αξιολόγησης στο τέλος της περιόδου άσκησης. Το ΕΚΠΝΤ έχει θέσει σε εφαρμογή μια διαδικασία για τη σύνταξη περιοδικής έκθεσης βαθμολόγησης με στόχο τη συνεχή αξιολόγηση κάθε υπαλλήλου που εργάζεται στον οργανισμό. Το εν λόγω σύστημα περιοδικής βαθμολόγησης εφαρμόστηκε για το σύνολο του προσωπικού κατά τη διάρκεια του 2000.

19 και 20. Το ΕΚΠΝΤ έλαβε υπόψη τις παρατηρήσεις του Συνεδρίου και στο εξής θα εσωκλείει την περιγραφή των καθηκόντων για κάθε θέση απασχόλησης στον προσωπικό φάκελο του υπαλλήλου που απασχολείται στην αντίστοιχη θέση.

21. Το ΕΚΠΝΤ έλαβε υπόψη τις παρατηρήσεις του Συνεδρίου όσον αφορά τους φακέλους που δεν ήταν πλήρεις και έλαβε τα απαραίτητα μέτρα για τη συμπλήρωσή τους.

22 έως 31. Το ΕΚΠΝΤ έλαβε σοβαρά υπόψη την ανάλυση του πίνακα προσωπικού έτσι όπως πραγματοποιήθηκε από το Ελεγκτικό Συνέδριο, ωστόσο επιθυμεί να υπογραμμίσει ότι η κατάσταση που περιγράφεται δεν ισχύει πλέον έπειτα από την εσωτερική μεταρρύθμιση του οργανισμού, η οποία αποφασίστηκε το Μάρτιο του 2001. Η εν λόγω μεταρρύθμιση επέτρεψε τον επανακαθορισμό της διαχείρισης των ανθρωπίνων πόρων και την ανάθεση λειτουργικών καθηκόντων σε μέλη του ανθρώπινου δυναμικού που αναλάμβαναν προηγουμένως διοικητικά καθήκοντα. Είχε επίσης ως αποτέλεσμα, σύμφωνα με την επιλογή μεγαλύτερης εσωτερικοποίησης των δραστηριοτήτων του, την επαναδιάθεση στους τίτλους I και II (προσωπικό και λειτουργία) των χρηματοπιστωτικών πόρων που προορίζονταν προηγουμένως, στο πλαίσιο του τίτλου III, για τη χρηματοδότηση εξωτερικών δραστηριοτήτων (μελέτες).

32 έως 35. Το ΕΚΠΝΤ έλαβε υπόψη τις παρατηρήσεις του Συνεδρίου.